Document ID: /roh_data/filtered/fineweb-2-filterrobots_roh.jsonl.gz/33120

Martgà da lavur Svizra è attractiva da lavurar per experts e spezialists
La Svizra è anc adina in lieu da lavur attractiv per experts e spezialists. En cumparegliaziun cun ils auters pajais dal mund attira ella las pli bleras persunas spezialisadas. Quai mussa in studi dal center per cumpetitivitad globala a Losanna.
Las pli grondas fermezzas da la Svizra sajan tar l'emprendissadi e la scolaziun da manager, dals expads qualifitgads aut sco era tar la remuneraziun. Ma er la Svizra ha sias flaivlezzas: Per exempel èn ils custs da viver fitg auts. Da 63 pajais examinads han be 5 custs anc pli auts.
Plinavant pudess la Svizra survegnir en l'avegnir concurrenza d’auters pajais pitschens e mesauns en l’Europa. La raschun è che quels pajais investeschan bler en la furmaziun ed han in'auta qualitad da vita, agiunta il center per cumpetitivitad.
RR novitads 17:00